മിലേന സാൽവിനി

ഇറ്റാലിയൻ സ്വദേശിയായ ഒരു ഇന്ത്യൻ ക്ലാസിക്കൽ നർത്തകിയും നൃത്ത അധ്യാപികയുമാണ് മിലേന സാൽവിനി(1938https://www.newindianexpress.com/states/kerala/2022/jan/27/milena-salvini-ambassador-of-kathakali-in-france-passes-away-at-84-2411854.html –  2022)  . ഭാരതീയ ശാസ്ത്രീയകലകളുടെ പരിപോഷകയും പ്രചാരകയുമായി കഥകളിക്കു നൽകിയ സംഭാവനകൾക്കായി 2019 ൽ ഭാരതത്തിന്റെ നാലാമത്തെ ഏറ്റവും ഉയർന്ന സിവിലിയൻ ബഹുമതിയായ പത്മശ്രീ ലഭിച്ചു .   കഥകളിക്ക് പത്മശ്രീ ലഭിച്ച ഏക വിദേശിയാണ്. മിലേന സാൽവിനി മിലാനിലാണ് ജനിച്ചത്. നാലുവയസ്സുള്ളപ്പോൾ അവരുടെ അച്ഛൻ മരിച്ചു. അമ്മ മിലേനയെ ഫ്രാൻസിലേക്ക് കൊണ്ടുവന്ന് അവിടെ സംഗീതം പഠിപ്പിച്ചു. 1962 ൽ കേരള കലാമണ്ഡലത്തിൽ കഥകളിയിൽ പരിശീലനത്തിന് രണ്ടു വർഷത്തെ സ്കോളർഷിപ്പ് ലഭിച്ചു. ഫ്രാൻസലേക്കു തിരിച്ചു വന്നതിനു ശേഷം, കലാമണ്ഡലത്തിന്റെ കഥകളിസംഘത്തിന്റെ അവതരണം യുനെസ്കോയുടെ ആഭിമുഖ്യത്തിൽ സംഘടിപ്പിച്ചു.
ഭാരതീയ ശാസ്ത്രീയകലകളുടെ പ്രചാരക
1975-ൽ മിലേനയും ജീവിതപങ്കാളി റോജർ ഫിലിപ്പ്‌സും ചേർന്ന് പാരീസിൽ മണ്ഡപ സെന്റർ ഫോർ ക്ലാസിക്കൽ ഡാൻസ് എന്ന വിദ്യാലയം സ്ഥാപിച്ചു. ഇതിന്റെ ആഭിമുഖ്യത്തിൽ 1980-ലും 1999-ലും കലാമണ്ഡലം നടത്തിയ വിദേശപരിപാടികൾ കൂടിയാട്ടത്തെ ലോകപ്രശസ്തമാക്കി. മിലേനയുടെ ക്ഷണം സ്വീകരിച്ചാണ് 1967-ൽ കലാമണ്ഡലത്തിലെ പതിനേഴംഗ കഥകളി സംഘം യൂറോപ്പ് പര്യടനം നടത്തിയത്.
2001-ൽ കൂടിയാട്ടത്തിന് യുനെസ്‌കോയുടെ അംഗീകാരം നേടിക്കൊടുത്തതിൽ മിലേനയുടെ പങ്ക് നിർണായകമാണ്.

തിരഞ്ഞെടുത്ത കൃതികൾ




അവലംബം

പുറം കണ്ണികൾ


വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:കഥകളി കലാകാരന്മാർ
വർഗ്ഗം:1938-ൽ ജനിച്ചവർ
വർഗ്ഗം:2022-ൽ മരിച്ചവർ